Ditari 9 Prill 2021
Channel: Zëri i Amerikës
Date: 2021-04-09

Emisioni televiziv i Zërit të Amerikës Ditari, transmetohet çdo ditë

🔴 Princi Philip, bashkëshorti i Mbretëreshës Elizabetë dhe një figurë kryesore në familjen mbretërore britanike prej gati shtatë dekadash, u nda nga jeta në moshën 99 vjeçare, njoftoi të premten Pallati Buckingham. Duka i Edinburgut, siç njihej zyrtarisht, i qëndroi pranë bashkëshortes gjatë gjithë mbretërimit të saj 69-vjeçar, më i gjati në historinë britanike.

🔴Në Shqipëri, Aeroporti i vetëm ndërkombëtar i vendit, “Nënë Tereza”, iu rikthye normalitetit pas dy ditësh bllokimi për shkak të protestës së kontrollorëve ajororë të cilët në bllok deklaruan të mërkurën paftësinë për të punuar. Një grup kontrollorësh turq dhe grekë, u thirrën nga autoritetet për të garantuar vazhdimin e aktivitetit, ndërkohë që u bë e ditur se një pjesë e mirë e kontrollorëve shqiptarë janë rikthyer në punë. Avokati i tyre megjthatë tha sot se nuk kishte ndonjë informacion për situatën e re të krijuar

🔴Në Kosovë artisti, Besart Gashi, ia ka kushtuar pjesën më të madhe të veprave e tij atyre që thotë se kanë ndihmuar në çlirimin dhe pavarësimin e vendit. Shumë nga punimet e tij u dedikohen Shteteve të Bashkuara të Amerikës, derisa një prej tyre pritet të vendoset së shpejti në bazën ushtarake të Iowas në Amerikë. 

🔴Ministri gjerman i Shëndetësisë, Jens Spahn tha të premten se vendi i tij është shumë pranë maksimumit të kapacitetit për përballjen me koronavirusin, me afro 4,500 vetë në njësitë e kujdesit intensiv. “Nëse kjo prirje vazhdon do të jetë shumë e rëndë për sistemin tonë shëndetësor. Duhet të zbatojmë masa bllokuese”, tha ai.

🔴Nën presion nga aktivistët, Presidenti Joe Biden nënshkroi një seri aktesh ekzekutive me synimin për të ulur dhunën nga armët e zjarrit, pas një numër vrasjesh masive. 

📌SUBSCRIBE “Zëri i Amerikës” në YouTube për më shumë Video! 

Për më shumë informacione vizitoni faqen tonë web: https://www.zeriamerikes.com/​ 

👉Na ndiqni Facebook: https://www.facebook.com/zeriamerikes​ 

Instagram: https://www.instagram.com/zeriamerikes/​ 

Twitter: https://twitter.com/zeriamerikes​